**«Автотранспорт ишканасы жөнүндөгү жобону бекитүү жөнүндө»**

**Кыргыз Республикасынын Министрлер Кабинетинин токтом долбооруна**

**Негиздеме-маалымкат**

1. **Максаты жана милдеттери**

Автомобиль транспорту менен жүргүнчүлөрдү жана жүктөрдү ташуунун коопсуздугунун деңгээлин жогорулатуу жана калкка сапаттуу кызмат көрсөтүү боюнча автотранспорт ишканаларына болгон негизги талаптарды бир түргө келтирүү жана формалдаштыруу максатында ушул токтомдун долбоору иштелип чыкты.

**2. Сүрөттөп жазуу бөлүгү**

КР “Автомобиль транспорту жөнүндөгү” Мыйзамынын негизинде автомобиль транспорту жаатындагы иштер жана көрсөтүлгөн кызматтар анын ичинде, Кыргыз Республикасынын бардык территориясында бирдиктүү автотранспорт мейкиндигин камсыз кылуу принцибинде автотранспорт ишмердүүлүгүн жүргүзүүгө бирдиктүү талаптарды жана нормаларды колдонуу менен негизделет.

Өз кезегинде автотранспорт ишмердүүлүгү болуп жүргүнчү, багаж жана жүктөрдү автомобиль транспорту менен ташуу, ошондой эле келишимдин негизинде же башка мыйзамдык негизде автомобилдик ташууларга байланышкан транспорттук иштер (кызматтар), уюштуруучулук жана технологиялык процесстердин жыйындысы саналат.

Муну менен автомобиль транспорту менен жүргүнчү ташуу (жеңил таксини кошпогондо) жана эл аралык жүктөрдү ташуу КР “Кыргыз Республикасында лицензиялык уруксат берүү тутуму жөнүндө” Мыйзамынын негизинде ишмердүүлүктүн лицензиялоочу түрү болуп саналат.

Кыргыз республикасынын Өкмөтүнүн 2018-жылдын 17-сентябрындагы №430 токтому менен бекитилген Кыргыз Республикасынын автомобиль жана суу транспорту жаатындагы айрым ишмердүүлүктүн түрлөрүн лицензиялоо жөнүндөгү Жобо менен лицензия берүү үчүн документтердин толук тизмеси белгиленген.

Ошондой эле, Жүргүнчүлөрдү ташуунун эрежелеринин тиркемеси болгон регулярдык каттамдарды тейлөө үчүн автоташуучунун аныктоого конкурстарды уюшутуруунун жана өткөрүүнүн тартиби жөнүндөгү Жободо ачык конкурска катышкан юридикалык жана физикалык жактарга автобустардын калассы, анын эксплутациялоо мөөнөтү, ошондой эле ээлик кылуу же аларды пайдалануунун негиздерин, айдоочулардын иш стаждарын жана ИТЖ квалификациясын, өндүрүштүк-техникалык базанын абалын, сунушталган тарифтерди, ошондой эле заманбап радионавигациялык жабдуулардын болушуна жана иштешине талаптар белгиленген.

Мындан тышкары, конкурстун катышуучулары тарабынан кырсыктын коеффиценттери жана кыймылдуу курамды жаңылоо жөнүндө маалыматтар берилет.

Көрсөтүлгөн актыларда автотранспорт ишканасына жалпы гана талаптар камтылгандыктан, анын техникалык, өндүрүштүк жана кадрдык көрсөткүчтөрү боюнча мазумунун деталдаштырган ушул Жобо иштелип чыкты.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кедергилер**

Бул долбоорду кабыл алуу негативдүү, социалдык, экономикалык, укуктук, укук коргоочулук, гендердик, экологиялык, коррупциялык кедергилерге алып келбейт.

**4. Коомдук талкуулоонун натыйжалары жөнүндө маалымат**

**С**унуш кылынган долбоор КР Транспорт жана жол министрлигинин жана Кыргыз Республикасынын Министрлер кабинетинин расмий веб-сайтына 2021-жылдын июлунда жайгаштырылган.

**5. Долбоордун мыйзамга ылайык келүүсүн талдоо**

Улуттук жана эл аралык мыйзамдардын иштеп турган ченемдерине жүргүзүлгөн талдоонун натыйжасы боюнча сунуш кылынган мыйзамдолбоорунун ченемдери иштеп турган ченемдик укуктук актыларга каршы келбейт.

**6. Каржылоонун зарылдыгы жөнүндө маалымат**

Токтом долбоору республикалык бюджеттен кошумча каржылоону талап кылбайт.

**7. Регулятивдик таасир этүүнү талдоо жөнүндө маалымат (РТТ)**

РТТ тиркелет.

**Министр Г.Абдралиева**